
ПРОГРАМА „ТРАНСПОРТНА СВЪРЗАНОСТ“ 2021 -2027
ИНФОРМАЦИОНЕН ФИШ ЗА ПРОЕКТ

	Пълно наименование на проекта, съгласно АФ
	BG16FFPR001-3.002-0004-C01 „Модернизация и разширение на мултимодален терминал Долно Езерово, Бургас”

	Кратко име на проекта
	

	Държава
	България

	Регион
	Бургас

	Кратко описание на проекта
	Проектът предвижда модернизация и разширяване на съществуващия пътно-железопътен терминал в Долно Езерово, община Бургас, с цел развитие на мултимодалната транспортна инфраструктура по основната TEN-T мрежа и повишаване на капацитета за интермодални превози.

Инвестицията обхваща модернизация на съществуващата терминална площадка и изграждане на нова площадка за разширяване на дейността, както и рехабилитация и удължаване на железопътната инфраструктура, с възможност за едновременна обработка на цял блок-влак. Предвиждат се също подобряване на техническата и инженерната инфраструктура на терминала, изграждане на електрическа бързозарядна станция с мощност 180 kW и доставка на специализирана електрическа товаро-разтоварна техника и оборудване.

Проектът включва още необходимите дейности по проектиране и устройствено планиране, строителен надзор, инвеститорски контрол, както и мерки за видимост, прозрачност и комуникация.

	Описание на проекта и цели – разширен текст
	Проектът предвижда модернизация и разширяване на съществуващия пътно-железопътен терминал в Долно Езерово, община Бургас, с цел развитие на мултимодалната транспортна инфраструктура по основната TEN-T мрежа, повишаване на капацитета за интермодални превози и подобряване на ефективността на терминалните операции.

Проектното решение обхваща две функционално свързани площадки:

· Площадка 1 – съществуваща и действаща терминална площадка, която ще бъде модернизирана и с увеличен капацитет;

· Площадка 2 – нова площадка върху новопридобит терен, предназначена за разширяване на дейността на терминала.

За двете площадки се предвижда възможност за едновременна обработка на цял блок-влак, като коловозното развитие достига до 800 м. Реализацията на проекта ще позволи увеличаване на капацитета за обработка и съхранение на интермодални транспортни единици, оптимизиране на товаро-разтоварните операции и подобряване на условията за обслужване на нарастващите товарни потоци.
Ключови дейности по проекта
Дейност 1. Проектиране и ПУП/ПУР
Дейността включва изготвяне, съгласуване и одобряване на Подробен устройствен план / план за улична регулация (ПУП/ПУР), необходим за развитието и разширяването на мултимодалния терминал Долно Езерово. Подробният устройствен план се разработва въз основа на действащия общ устройствен план и определя разположението, устройството и възможностите за застрояване на имотите. Дейността включва необходимите процедури по възлагане, изработване, съгласуване и одобряване на ПУП/ПУР.

Дейност 2. Рехабилитация и разширяване на площадките на терминала
Дейността обхваща строително-монтажни работи за модернизация и разширяване на терминалните площадки. Предвиждат се изкопни и дренажни работи, изграждане и рехабилитация на водоснабдителна, противопожарна и дренажна инфраструктура, помпена станция, преход между Площадка 1 и Площадка 2, полагане на бетонова настилка, окабеляване, осветление и изграждане на ограда.

В резултат ще бъдат създадени по-функционални и безопасни работни площи за обработка на товари и интермодални транспортни единици.

Дейност 3. Удължаване и рехабилитация на железни пътища
Дейността включва реконструкция, рехабилитация и удължаване на железопътната инфраструктура на терминала. Предвижда се рехабилитация на 1,78 км съществуващи железни пътища и изграждане на 790 м нови железни пътища. Ще бъдат удължени работни коловози и изтеглителен коловоз с цел осигуряване на възможност за обработка на цял блок-влак.

Дейност 4. Изграждане на електрическа бързозарядна станция
Предвижда се увеличаване на присъединителната мощност и изграждане на електрическа зарядна станция с мощност 180 kW. Тя ще се използва за зареждане на електрическа товаро-разтоварна техника и електрически превозни средства на територията на терминала.

Дейност 5. Строителен надзор
Дейността включва строителен надзор, инвеститорски контрол и изготвяне на доклад за оценка на съответствието. Чрез нея ще бъде осигурен контрол върху качеството, безопасността, законосъобразността и съответствието на строителните работи с одобрената проектна документация.

Дейност 6. Закупуване на специализирана техника и оборудване
Дейността включва доставка и монтаж на специализирано оборудване за нуждите на терминала – 3 електрически мотокара, 5 контейнерни платформи и 2 спредера с прикачен инвентар. Новото оборудване ще допринесе за повишаване на ефективността на товаро-разтоварните операции и за замяната на част от използваната дизелова техника с електрическа.

Дейност 7. Видимост, прозрачност и комуникация
Дейността включва прилагане на мерки за информираност, публичност и видимост на проекта и европейското финансиране съгласно изискванията на Програма „Транспортна свързаност“ 2021–2027 г. и одобрения от Управляващия орган Комуникационен план.
Основни цели на проекта
1. Повишаване на дела на интермодалните превози в общата дейност на оператора чрез създаване на условия за по-ефективна обработка и обслужване на интермодални транспортни единици.

2. Повишаване на конкурентоспособността на интермодален терминал Долно Езерово чрез инвестиции в инфраструктура, оборудване и технологии, които ще допринесат за увеличаване на капацитета, намаляване на времето за обработка и разширяване на предлаганите услуги.

3. Развитие на модерен и многофункционален мултимодален терминал, отговарящ на нарастващите потребности от такъв тип инфраструктура в региона и подкрепящ прехода към по-устойчиви и екологични форми на транспорт.

Специфични цели на проекта
1. Увеличаване на капацитета на терминала за обработка и съхранение на интермодални транспортни единици с оглед обслужване на нарастващите товарни потоци.

2. Оптимизиране на времето и качеството на товаро-разтоварните операции чрез внедряване на съвременно специализирано оборудване и модернизация на терминалната инфраструктура.

3. Подобряване на безопасността и сигурността на операциите на територията на терминала чрез модернизиране на инфраструктурата и подобряване на условията за организация и управление на дейностите.

4. Намаляване на замърсяването на въздуха и екологичния отпечатък от товарния транспорт чрез насърчаване на пренасочването на товари от автомобилен към железопътен транспорт и използването на електрическа товаро-разтоварна техника.

5. Принос към изпълнението на европейските и националните приоритети за развитие на интермодалността, устойчивия транспорт и свързаността с TEN-T мрежата, включително целите на Програма „Транспортна свързаност“ 2021–2027 г.

Косвени цели и очакван принос
Реализацията на проекта ще допринесе и за подобряване на безопасността на движението в региона чрез ограничаване на тежкотоварния автомобилен трафик вследствие на пренасочването на част от товарните превози към железопътния транспорт. Това от своя страна ще допринесе за намаляване на риска от пътнотранспортни произшествия, свързани с интензивния тежкотоварен автомобилен трафик.

Проектът ще подкрепи екологичния преход в транспортния сектор чрез насърчаване на железопътния и интермодалния транспорт като по-устойчива алтернатива на изцяло автомобилните товарни превози. Наред с това ще се подобри транспортната свързаност на Югоизточна България и ще бъдат създадени по-добри условия за обслужване на национални и международни товарни потоци.

	Резултати, постижения, влияние /числов израз, може да се ползват индикатори от АФ/
	В резултат от изпълнението на проекта ще бъдат постигнати следните измерими резултати:

1. Въведени в експлоатация нови единици оборудване за претоварване – 10 бр.

2. Изградени/рехабилитирани площадки за обработка на товари и интермодални транспортни единици – 1 бр.

3. Изградени нови площадки – 1 бр.

4. Изградени и рехабилитирани коловози на територията на терминала – общо 2 570 м, в т.ч.:

· новоизградени железни пътища – 790 м;

· рехабилитирани съществуващи железни пътища – 1 780 м.

5. Доставени/изградени зарядни станции – 1 бр.

6. Увеличение на броя на терминалните (претоварни) операции – от 1 125 на 4 373, или с 3 248 операции.

7. Увеличение на броя на интермодалните транспортни единици (ИТЕ) вследствие на закупеното ново оборудване – от 1 125 на 3 625, или с 2 500 ИТЕ.

Постигането на посочените резултати ще доведе до увеличаване на капацитета и ефективността на интермодален терминал Долно Езерово, подобряване на условията за обработка на товари и създаване на възможност за обслужване на по-голям обем интермодални превози.



	Бюджет на проекта
	4 036 788.60 евро

	% принос на ЕС
	2 018 394.30 евро

	Европейско съфинансиране 
	1 715 635.15 евро

	Национално съфинансиране 
	302 759.15 евро

	Собствени средства, друго, ако има такова
	2 018 394.30 евро

	Начална дата
	16.04.2026 г.

	Финална дата
	16.04.2028 г.

	Бенефициент
	„ДЕСПРЕД“ АД

	Контакти, ръководител на бенефициента, комуникационен експерт
	Людмил Тасков – Изпълнителен директор и комуникационен експерт по проекта

	Уеб сайт на проекта
	https://despred.com/ 

	Социални медии за проекта (twitter, facebook, Instagram, youtube)


	https://www.facebook.com/despred.plc/?locale=bg_BG 

